મળતી માહિતી મુજબ, ભીમાભાઇ જયમલભાઇ રબારી આદિપુરમાં પ્લોટ નં. 106, ડીસી-5 પાસે આવેલા મકાનમાં રહીને છેલ્લા કેટલાક વર્ષોથી તાંત્રિકવિધિ દ્વારા લોકોને દુ:ખૃ-દર્દમાંથી મુક્તિ અપાવવાના નામે છેતરપીંડી આચરતો હતો. જન વિજ્ઞાન જાથાના સંસ્થાના ચેરમેન સહિત કાર્યકરો રહેણાંકી ઘરમાં પહોંચી ગયા હતા. ત્યારે ભુવાના ઘરે તાંત્રિક વિધિ ચાલી રહી હતી અને ભક્તો પણ હાજર હતા. ભૂવો તાંત્રિક વિધિ કરતો હતો, ત્યારે તેની પોલ પકડી પાડ્યો હતો અને ભુવાને આજથી તાંત્રિક વિધિ બંધ કરવાનું લખાણનું પાટીયું પકડાવીને કબૂલાત પણ કરાવી હતી. આ ઓપરેશનમાં આદિપુર પોલીસની ટીમ પણ જોડાઇ હતી. પોલીસે ભુવા સામે કાયદેસરની કાર્યવાહી કરવા તજવીજ હાથ ધરી છે.